Publication: Magyar Közlöny
Issue: MK-2001-42 (Year: 2001, Number: 42)
Era: 1990-2004
Section: (Itt következik a 13/2001. (IV. 10.) KöViM rendelet mellékleteként kiadott Szemleszabályzat
Paragraph Index: 486

6. Az elismert szakcégnek, amely a beépítést végezte, vagy felügyelte, a beépítés elvégzése után a berendezést üzembe kell helyeznie. Ez a cég a berendezés különleges adatairól (különösen az ólomzárak, pecsétek helyérõl, fajtájáról, továbbá ezek jeleirõl, ellenõrzõ berendezéseirõl), és rendeltetésszerû mûködésérõl bizonylatot állt ki, amelynek az engedélyezett mûszerre vonatkozó adatokat is tartalmaznia kell. Minden felújítás, változtatás vagy helyreállítás után újbóli felülvizsgálatra van szükség, amelyet a bizonylatban fel kell tüntetni. A bizonylatnak legalább az alábbi adatokat kell tartalmaznia: § annak a jóváhagyott cégnek a nevét, címét és jelzését amely a beépítést végezte vagy felügyelte; § a céget elismerõ illetékes hajózási hatóság nevét, címét és telefonszámát; § a hivatalos hajószámot; § a menetíró típusát és sorozatszámát; § az üzembe helyezés dátumát. A bizonylat érvényességi ideje 5 év. A bizonylat annak igazolására szolgál, hogy olyan engedélyezett eszközrõl van szó, melyet elismert szakcég épített be és rendeltetésszerû mûködését felülvizsgálta.

Source: https://magyarkozlony.hu/hivatalos-lapok/d34d8bd1ff03ebc2235b2e6bb1a67e7aaae8ee73/dokumentumok/84be7bd87235639a34b631652d739990a3a40cc3/letoltes